|  |  |  |
| --- | --- | --- |
| **ΔΙΕΥΘΥΝΣΗ ΠΕΡΙΒΑΛΛΟΝΤΟΣ**  ΤΜΗΜΑ ΕΛΕΓΧΟΥ & ΕΠΕΞΕΡΓΑΣΙΑΣ ΝΕΡΟΥ |  |  |

«**ΚΑΤΕΠΕΙΓΟΥΣΑ ΠΡΟΜΗΘΕΙΑ ΥΔΡΟΧΛΩΡΙΚΟΥ ΟΞΕΟΣ ΓΙΑ ΠΟΣΙΜΟ ΝΕΡΟ»**

**ΤΕΧΝΙΚΕΣ ΠΡΟΔΙΑΓΡΑΦΕΣ και ΟΡΟΙ ΕΛΕΓΧΟΥ για προμήθεια**

**ΥΔΡΟΧΛΩΡΙΚΟΥ ΟΞΕΟΣ (ΗCl)**

**που θα χρησιμοποιηθεί σαν μέσο οξίνισης για επεξεργασία πόσιμου νερού**

Το υδροχλωρικό οξύ θα είναι συγκέντρωσης 30-38% κ.β. και σύμφωνο με το EN939.

Η καθαρότητα του διαλύματος θα είναι σύμφωνη με αυτή του Τύπου 1 του Πίνακα 5 (Type 1, Table 5) της παραγράφου 4.4 του EN939/2009.

Σαν τεχνικά στοιχεία της προσφοράς θα υποβληθουν τα παρακάτω απαραίτητα δικαιολογητικά :

1. Πρωτότυπη δήλωση ή έντυπο τεχνικό φυλλάδιο του παραγωγού οίκου (στα ελληνικά ή αγγλικά) όπου θα αναφέρεται η συμβατότητα του προς τα πρότυπα ΕΝ και οι φυσικές ιδιότητες και γενικές τεχνικές προδιαγραφές του προσφερόμενου υλικού.
2. Χημική ανάλυση από κρατικό ή ισοδύναμου κύρους εργαστήριο όπου θα αναφέρονται οι συγκεντρώσεις των στοιχείων σχετικα με την καθαροτητα..
3. Δελτίο Δεδομένων Ασφαλείας σύμφωνα με τους Κανονισμούς REACH 1907/2006/ΕΚ, CLP 1272/2008/ΕΚ και 453/2010/ΕΚ

Κατά την παράδοση θα πραγματοποιείται δειγματοληψία (τρία δείγματα), παρουσία του προμηθευτεί (αν το επιθυμεί) και θα αποστέλλονται για έλεγχο στο ΓΧΚ ή άλλο διαπιστευμένο εργαστήριο. Σε περίπτωση που παρατηρηθούν αποκλίσεις μεγαλύτερες του 1% (προς τα κάτω) για τη συγκέντρωση και του 10% της μέγιστης επιτρεπτής τιμής (προς τα πάνω) για τις συγκεντρώσεις που ορίζονται στην ανωτερω, η ΔΕΥΑΠ έχει το δικαίωμα να ζητήσει αντικατάσταση όλου του φορτίου με άλλο επαρκών προδιαγραφών ευθύνη και δαπάνη του προμηθευτή. Οι δαπάνες των χημικών αναλύσεων θα βαρύνουν κατά το μισό τον προμηθευτή.

Κατά την παράδοση θα προσκομίζεται αποδεικτικό στοιχείο (αντίγραφο δελτίου αποστολής του οίκου παραγωγής του προϊόντος ή άλλο επαρκές νόμιμο έγγραφο) που θα αποδεικνύει την εταιρία παραγωγής και τον τόπο παραγωγής καθώς και πιστοποιητικό ποιότητας με σχετική ανάλυση της παραδιδόμενης παρτίδας υπογεγραμμένο από τον οίκο παραγωγής, στην Αγγλική ή σε Ελληνική μετάφραση.

Η προμήθεια του υλικού ο θα γίνεται με κατάλληλο βυτίο ή με παλετοδεξαμενές σε δεξαμενές αποθήκευσης της ΔΕΥΑΠ συνολικής χωρητικότητας 16 m3 (4 δεξαμενές των 4 m3 έκαστη). Η συνήθης ποσότητα παραλαβής θα κυμαίνεται μεταξύ 4-15 m3.

Το φορτίο σε κάθε περίπτωση (βυτίο ή με παλετοδεξαμενές) θα μεταγγίζεται στις δεξαμενές αποθήκευσης της ΔΕΥΑΠ (όπου αυτές ευρίσκονται και καθ’ υπόδειξη της ΔΕΥΑΠ).Ο προμηθευτής πρέπει να διαθέτει τον κατάλληλο εξοπλισμό και εξαρτήματα για τη διαδικασία της μετάγγισης. Ο προμηθευτής έχει την ευθύνη και δαπάνη για την μετάγγιση.

Η παράδοση του προϊόντος θα γίνεται τμηματικά ανάλογα με τη χωρητικότητα των δεξαμενών αποθήκευσης. Οι παραδόσεις και μέχρι την συμπλήρωση της προβλεπόμενης ποσότητας θα γίνονται σε χρόνο που θα ορίζει η ΔΕΥΑΠ με έγγραφη ειδοποίηση της προς τον προμηθευτή μειοδότη και όχι περισσότερο από δεκα (10) ημέρες από την ημερομηνία παραγγελίας. Για τα παραπάνω πρέπει να υπάρχει ρητή δέσμευση στην προσφορά του κάθε διαγωνιζόμενου.

Για την οικονομική σύγκριση θεωρείται ως συγκέντρωση βάσης 30%. Πυκνότερα υλικά και μέχρι 38% θα λαμβάνουν ανηγμένη οικονομική τιμή υπολογιζόμενη από τον τύπο:

Ανηγμένη οικ. τιμή = τιμή προσφοράς διαλύματος \* 100 / συγκέντρωση διαλ.

Είναι ευνόητο ότι η προσφερόμενη συγκέντρωση θα είναι εγγυημένη και αποκλίσεις προς τα κάτω κατά την παράδοση μεγαλύτερες του 0,5% συνιστούν αιτία απόρριψης της παρτίδας και παραβίαση των όρων του ανταγωνισμού και της διακήρυξης.

Ο προμηθευτής έχει την πλήρη και αποκλειστική ευθύνη για τη διακίνηση και μεταφορά του υλικού μέχρι τις δεξαμενές υποδοχής της ΔΕΥΑΠ εφαρμόζοντας όλες τις προβλέψεις και προϋποθέσεις που έχουν θεσπιστεί από την Ελληνική και Ευρωπαϊκή Νομοθεσία και Κανονιστικό δίκαιο για τις εν λόγω λειτουργίες μεταφοράς και διακινήσεις χημικών για χερσαίες ή θαλάσσιες μεταφορές. Η συμμόρφωση αυτή θα βεβαιώνεται με Υπεύθυνη Δήλωση που θα υποβάλλεται μαζί με τα υπόλοιπα δικαιολογητικά

Οι διαγωνιζόμενοι θα υποβάλλουν στην προσφορά τους και μαζί με τα δικαιολογητικά συμμετοχής θα υποβάλλουν Φορολογική και ασφαλιστική ενημερότητα καθώς και ποινικό μητρώο. Για περισσότερες πληροφορίες - διευκρινήσεις: κ. Τυροπανη Κωνσταντίνα 2610 641904, 2610527509

Παρακαλούμε όπως αποστείλετε την τεχνική και οικονομική προσφορά σας, μαζί με απαιτούμενα δικαιολογητικά, σε κλειστό φάκελο στο πρωτόκολλο της ΔΕΥΑΠ (Ακτή Δυμαίων 48, Πάτρα) με την ένδειξη «**ΚΑΤΕΠΕΙΓΟΥΣΑ ΠΡΟΜΗΘΕΙΑ ΥΔΡΟΧΛΩΡΙΚΟΥ ΟΞΕΟΣ ΓΙΑ ΠΟΣΙΜΟ ΝΕΡΟ.**

» στην ημερομηνία που αναγράφεται στην πρόσκληση. (Ακτή Δυμαίων 48 Πάτρα)